open-index/open-wikipedia-markdown huggingface dataset:
Категории на градби

Според законот за градење во Македонија постојат пет категории на градби.

**Првата категорија** се градби од инфраструктура на државно ниво, електрични централи, далноводи, телекомуникациски мрежи, депонии за опасен отпад, нафтовод, гасовод, пруги, аеродроми, патишта итн.

**Втората категорије** се градби со државничка намена, претставништва на ОН и ЕУ, амбасади, и градби од инфраструктура на регионално ниво, водоводи, патишта, депонии, електрични централи, градби за одбрана и заштита итн.

**Трета категорија** се градби од образование, здравје, социјална заштита, индустрија, трговија, спорт, култура, религија, градби за домување повисоки од три ката и инфраструктура на општинско ниво, водовод, канализавија, гасовод, улици, прочистителни станици, депонии итн.

**Четврта категорија** се градби за домување до три ката.

**Петта категорија** се градби како семејни куќи, монтажни градби, спортски терени, споменици итн.
## Извор
Закон за градење СВ 51/05 .

Категорија:Градежништво
Пјаца Венеција

[мини|десно|Пјаца Венеција, поглед кон [Palazzo Венеција]]

**Пјаца Венеција** (Piazza Venezia) е пјаца во централен Рим. Името потекнува од соседниот Palazzo Венеција. 

Пјацата се наоѓа на дното од Ридот Капитол близу Римскиот Форум. Во него доминира големиот споменик на Виктор Емануел 2-ри. 

Пјаца Венеција има постојан сообраќај, но нема семафори. Сообраќајот го регулира полицаец со бели ракавици, застанад на еден блок.

Категорија:Плоштади во Рим
Инфраструктура

**Инфраструктурата** е основна структура на систем или организација.

## Урбанизам

Инфраструктура е дел од градбата или посебна градба која овозможува некоја услуга. Инфраструктура се постојните и планираните подземни и надземни инсталации и градби од областа на: сообраќајот, електричните инсталации, гасоводи, нафтоводи, водовод и канализација, топлификација, телекомуникации и други инсталации.

## Поврзано

* Урбанистика
* Логистика
* Јавна служба

## Наводи


Категорија:Урбанизам
Категорија:Градежништво
Категорија:Архитектура
Категорија:Статии за широки поими
Уредување на просторот

**Уредување на просторот** е процесот на обезбедување на услови за хумано живеење и работа на граѓаните со решавање на 
имотно-правните односи во врска со градежното земјиште, спроведување на планската документација, определување на услови за градба и изградбата на градбите, уредување на градежното земјиште, како и надзор над спроведувањето на планската и проектна документација.

## Извори

Категорија:Урбанизам
Географски информациски систем

мини|300п|Пример на поврзаност на просторни податоци (многуаголници) и атрибути (име на држава, валута итн.)
**Географски информациски систем** (**ГИС**) е систем за управување со просторните податоци и одликите што им соодветствуваат. Во најстрога смисла тоа е компјутерски систем што е способен за интегрирање, складирање, уредување, анализа и прикажување на географски информации. Во поширока смисла ГИС е орудие на „паметна карта“ што им остава можност на корисниците да поставуваат интерактивни прашања (истражувања што ги создава корисникот), да ги анализираат просторните информации и да ги уредуваат податоците.

Технологијата на географскиот информациски систем може да се користи за научни истражувања, управување со ресурсите, управување со имоти, планирање на развојот, просторно планирање, картографија и планирање на инфраструктурата. ГИС често се користи и за потребите на маркетиншките истражувања, геологијата, градежништвото, но и во сите области што користат податоци кои се поврзани со карти.

## Компоненти на ГИС и основни поими
ГИС се состои од четири интерактивни компоненти:
* **потсистем за внес** кој врши претворање на картите (мапите) и другите просторни податоци во дигитален облик (се врши т.н. дигитализација на податоците);
* **потсистем за складирање и повикување на податоците**; 
* **потсистем за анализа**; и 
* **излезен потсистем** за изработка на карти, табели и за давање одговори на поставените прашања.

## ГИС програми
*Од општ прегледен вид
**Global Mapper™
**ESRI ArcView™
**MapInfo Prefessional™
**Квантум ГИС
*Од сложен, тесно стручен вид
**Encom Discover™ - програма што функционира во симбиоза со програмата MapInfo, наменета за геолозите кои се занимаваат со истражување на лежишта за минерални суровини, но и на останатите геолози. Во оваа програма е можно да се работи анализа на дупчењата, геостатистика, геофизика, геохемија... 
**Encom Discover 3d™ - додаток за Encom Discover™ со чија помош е можно податоците да се проектираат и моделоираат во трета димензија 
**ESRI ArcGIS™
**Oasis Montaj™
**ER Mapper™ - анализа на сателитски снимки, далечинска детекција
**Suprac™
**Micromine™
**Rockworks™ - истражување на седиментни лежишта, лежишта на нафта и гас, геохемија, геофизика, 3D прикажување
**GRASS GIS

## Поврзано
* Геокодирање

## Надворешни врски
* iОпштина - ГИС на Македонија
* ГИС на Град Скопје 
* gismap.by - ГИС на Белорусија 


Категорија:Геоинформатика
Категорија:Инфраструктура
Категорија:Физичко планирање
Петар Т. Бошковски

**Петар Т. Бошковски** (1936, Острилци — 15 јули 2006, Скопје) — македонски писател (романописец, поет, драмски автор, есеист и критичар).

## Творештво
Петар Т. Бошковски бил член на Друштвото на писателите на Македонија од 1963 година. Автор е на седум стихозбирки, четири романи, четири книги со есеи и критики, две антологии и неколку драми. Избор од неговото творештво е објавен во четири тома. Неговите песни во проза се застапени во делата „Критична точка“ (2002) и „Вратика“ (2005). Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).

## Награди
Бошковски е добитник на наградата „Браќа Миладиновци“ за 1970 година (за стихозбирката „Постела од трње“)
и на други книжевни награди и признанија.

## Наводи

Бошковски
Категорија:Членови на ДПМ
Категорија:Луѓе од Острилци
Категорија:Добитници на наградата „Браќа Миладиновци“
Категорија:Добитници на наградата „Ацо Шопов“
Категорија:Родени во 1936 година
Категорија:Починати во 2006 година
Категорија:Починати во Скопје
Застава 10

**Застава 10** — автомобил кој се произведува во Крагуевац, Србија. Заснован е на автомобилот фиат пунто Mark 2b. Ова е најсовременото возило на оваа марка.

Автомобилот е опремен со клима уред, воздушни перници, ЦД-плеер и други современи елементи.

## Поврзано
*  Застава

## Надворешни врски
* Официјално мрежно место на моделот 

10
Категорија:Супермини автомобили
Категорија:Српски автомобили
Песна за Хилдебранд

|thumb|200px|Првата страна од "Песната за Хилдебранд".

**Песната за Хилдебранд** (*Das Hildebrandslied*) е херојска песна напишана на старогорногермански алитеративен стих. Тој е еден од најраните книжевни дела на германски и раскажува за трагичната завршница на битката помеѓу син и неговиот непрепознат татко. Оваа песна е единствениот зачуван примерок на германски јазик на жанр кој би морал да биде многу важен во усната литература на германските племиња.

Категорија:Историја на книжевноста
Цариградска патријаршија

**Цариградска патријаршија** позната и како **Вселенска патријаршија** (грчки: *Οἰκουμενικὸν Πατριαρχεῖον Κωνσταντινουπόλεως, Oikoumenikòn Patriarcheîon Kōnstantinoupóleōs*; турски: *Rum Ortodoks Patrikhanesiе* ) — една од четиринаесетте автокефални православни цркви, со седиште во Истанбул, Турција. На нејзино чело стои Вселенски Патријарх, кој има статус на "*прв меѓу еднаквите*" од останатите православни епископи во светот.

Моментален патријарх и духовен водач на околу 300 милиони православни христијани во светот е Вартоломеј I.

## Историја
Создадена е откако е расцепена Римското Царство (395 г.) на чело со епископ, а од 451 г. од патријарх. Во 596 година патријархот се прогласува за Вселенски патријарх.

После паѓањето на Цариград под османска власт (1453 г.) на цариградскиот патријарх му е дадено правото да биде духовен водич на сите источни (словенски) христијани во пределите на империјата.

Во првите векови на османското владеење, Цариградската патријаршија игра улога на потпомагач на црковното и училишното дело во Османлиското Царство и противдејствува на некои од обидите на исламот за потурчување на одделни региони на Балканот.

Од XVIII век и почетокот на XIX век таа започнува да се претставува како грчка, со што се стреми кон грцизирање на негрчкото христијанско население во империјата.

Цариградската патријаршија ја претставува црковна и училишна дејност во Македонија и Одринско, кои после Берлинскиот конгрес од 1878 г. одново се под османската власт. Таа ги поткрепува и грчките и српските области, но не ја признава автокефалноста на бугарската црква.

## Наводи


Категорија:Христијански поими
Хабанос СА

**Хабанос СА** (*Habanos SA*) е рака на кубанскиот државен тутунски монопол, Кубатабако, кој ги контролира рекламирањето, дистрибуцијата и извозот на кубански пури и други тутунски производи ширум светот. Покрај тоа, Хабанос ги поседува марките на секоја кубанска пура и вид на цигари кои се извезуваат во странство како и за франшизирање на ланецот на продавници за пури *[[Ла Каса дел Хабано]]*. За контрола на дистрибуцијата како и за заштита од фалсификување, Хабанос извезува за само една фирма во секоја земја (како Хантер & Франкау за Велика Британија и Гибралтар, Фифт Авењу Сигарс за Германија, Интертабак за Швајцарија, Пацифик Сигар & Ко. за најголемиот дел од Тихоокеанскиот Обрач, и др.). САД е единствената земја каде Хабанос не извезува заради трговското ембарго врз Куба од нивна страна кое трае уште од 1962. thumb|200px|right|Логото на Хабанос СА

Во 2000, франко-шпанскиот тутунски гигант Алтадис купил 50% од Хабанос. Оваа фирма има донесено повеќе промени за Хабанос како менување на линиите на призводи за порамнување со американскиот пазар, стандардизација на цените, како и зачестување на „специјалните изданија“ (Limited Edition)s.

## Поврзано
* Алтадис
* Список на кубански марки на пури

## Надворешни врски
* Официјално мрежно место  на Хабанос С.А.   

Хабанос
Хелијанд

**Хелијанд** е епска поема на старосаксонски јазик напишана околу 825 година. Насловот значи "спасител" на старосаксонски (на германски *Heiland*) и го опишува животот на Исус во алитеративен стих стил на германската сага.
мини|Извадок од Хелијанд од Германскиот историски музеј
Хелијанд е најголемото дело на пишан старосаксонски јазик. Оригиналот имал околу 6000 редови, од кои четири нецелосни фрагменти се најдени. Делото било под редакција на Луис Пиуски. За првпат делото било испечатено во 1562 од страна на Матијас Флациус.

Категорија:Историја на книжевноста
Категорија:Каролиншко Царство
Паркирање домен

**Паркирање домен** или паркирање ДНС (domain parking, DNS parking) е услуга што ја нуди веб-хост на клиенти со цел зачувување на некое име на домен за идна употреба. Веб-хостот го регистрира името на доменот и го „паркира“ на опслужувач, каде што тоа чека да се активира. Со ова, хостот обезбедува достапност на името на доменот за својот клиент, односно оневозможува некој друг да го регистрира тоа име во меѓувреме.

Како рекламна практика, паркирањето на домени се користи и за прибирање приход од посетите кои доаѓаат на неразвино мрежно место, или до домен со име кое привлекува случајни посетители. Кога ја посетуваат адресата, посетителите се пренасочуваат на страница што содржи релевантни огласи и врски. Врските може да бидат насочени кон предвидените интереси на посетителите. На пример, доменот oslabi.com.mk може да води кон страница со врски за дијети и лекови за намалување на телесната тежина.

Уште една употреба на паркирањето домени е пренасочување кон друго мрежно место од истиот сопственик.

Паркирањето домени се дели на монетизирано (генерира приход) и немонетизирано. Кај првото се покажуваат огласи. Кај второто, најчесто се поставува порака од типот „Во изработка“, „Наскоро ќе се вдомува...“ („Under Construction“ или „Coming Soon“).

----

Може да се дополни овој напис околу Паркирањето на домен.
Инаку овој сервис или како веќе сакате, настанал не за стварање на профит преку рекламирање или зачувување на доменот, туку првенствено за:
Пренасочување на сообраќајот од оден домен кон друг, можеби најдобро е преку пример.
Ги имате следните домени  http://www.makwin.com/ **makwin**.com, makwin.com.mk, и овој makwin.info. и сакате односно имате една презентација па сакате вашите посетители секогаш, кој и да било домен да го изберат-кликнат ќе им се прикажува една те иста страница.
Зошто е оваа потребно. Кога имате една компанија и таа има своја презентација моше да ги закупи сите тие основни домени **.com**, **.info**, **.biz**, и во случајов национален **.mk** домен таа компанија многу подобро ќе котира и ќе изгледа посериозно на своите потенцијални клиенти. Еве каде јас личо тоа го употребив ако изберете badzo.biz и badzo.com.mk  и во двата случаја ќе ви се прикаже иста презентација. Мислам дека оваа е сепак основната замисла за постоењето на **пракирање домени**!!!

## Надворешни врски

* Domain parking, напис на англиската Википедија
* DNS parking , дефиниција на Вебопедија

Категорија:Семрежје
PHP

**PHP** претставува рефлективен програмски јазик со отворен изворен код. Првобитно бил замислен како алатка за создавање динамички семрежни прилози кои се извршуваат на опслужувачката страна. Кратенката означува *PHP: Hypertext Preprocessor* (што е рекурзивен акроним, кратенка чие име ја содржи самата кратенка и обично се изговара како пе-ха-пе, додека пак, на англиски се изговата пи-ејч-пи).

## Вовед

PHP е едноставен за користење и е сличен на C и Perl (од верзија 5+ сличен и на Java).
Еден од интересните делови на кодот на PHP е што не е само скрипт јазик. PHP може да се користи и за GUI апликации (со помош на PHP-GTK) и може да се користи од командна линија како и Perl или Python.

PHP дозволува интеракција со многу познати бази на податоци, како MySQL, Oracle, IBM DB2, Microsoft SQL Server, PostgreSQL и SQLite. PHP работи на многу оперативни системи, како Јуникс, Линукс, Мајкрософт Виндоус и Мек ОС.

PHP е алтернатива на комерцијални програми како Мајкрософт-овите ASP/VBScript/JScript, Макромедија ColdFusion, Sun Microsystems JSP/Java и некомерцијалните CGI/PERL. Неколку познати проекти напишани во PHP се phpBB и ова мрежно место - Википедија.

PHP е лиценциран по BSD-style лиценцата и PHP лиценцата. Од верзија 4+ PHP е покренуван од Зенд машина.

## Историја
На почетокот, во 1994 година, PHP бил напишан како Perl скрипти од Расмус Ледорф за лична употреба, и го нарекол PHP/FI (Personal Home Page Tools/Form Interpreter). Во 1997. двајца Израелци, Зеев Сураски и Анди Гутман, од факултетот Техникон го продолжиле Ледорфовиот проект и го направиле јадрото на PHP3 јазикот. По неколку месеци, во ноември 1997, официјално го објавиле PHP/FI 2. Зеев и Анди понале да пишуваат ново јадро на PHP во 1997, кое се нарекува Зенд машина (Zend engine) (www.zend.com  која тврди дека PHP3 бил снабдуван со Zend Engine 0.5). Тие ја основале и Zend Technologies во Рамат Ган, Израел која го надгледува напредокот на PHP. Во мај 2000 излегол PHP4. Тој е снабдуван со Зенд машина 1. На 13 јули 2004, излегол PHP5, со Зенд машина 2.

## Пример
Ова е прост пример кој ја објаснува синтаксата на PHP: таговите за отворање и затворање, коментарите (`//tukakomentar` и `/* tukakomentar */`), "for" циклусот и конструкцискиот збор echo (често погрешен како функција).


```php
<?php
echo "Zdravo svete!"; //dokolku se povika "php /server/primer.php" ke ispecati Zdravo svete
for($i = 0; $i < 10; i++){
echo "Ispecatuvam 10 recenici! ovaa e #".$i; //ke ispecati "Ispecatuvam 10 recenici! ovaa e #1,#2,#3...#10"
}
?>
```


## Надворешни врски
* Официјално мрежно место

## Поврзано
* Програмски јазик

Категорија:Програмски јазици
*
*
Ц (појаснување)

Ц може да означува повеќе работи, меѓу кои и:

* Ц (кирилица)
* Ц (витамин)
* Ц (програмски јазик)
Интифада

**Интифада** (арапски: востание) обично се употребува за двете востанија на Палестинците против израелската окупација на нивните територии.

## Прва интифада

Првата интифада започна во 1987 година, почна да згаснува во 1991 година и е прекината во 1993 година по потпишувањето на Договорот од Осло и воспоставувањето на Палестинската самоуправа.

По израелско-арапските војни, палестинските територии останаа окупирани подрачја под израелска воена управа. Сè поголемото населување на израелски доселеници и сè полошата положба на Палестинците во бегалските кампови создадоа многу напната атмофера. При едни демонстрации на Палестинците на 6 декември 1987 година израелската војскта уби еден Палестинец, што предизвика голем револт помеѓу Палестинците. Тие почнуваат да формираат вооружени единици и да влегуваат во судири со Израелците. Израелската војска, исклучително добро вооружена, возвраќа на палестинските напади, често со употреба на прекумерна сила. При тоа и двете страни вршат напади и врз цивилно население.

Бројот на жртвите од Првата интифада е: 1.162 Палестинци и 160 Израелци.

## Втора интифада

Како Втора интифада (или Ал Акса Интифада) се означува израелско-палестинскиот судир што започна во септември 2000 година откако Ариел Шарон, тогашен водач на опозициската партија Ликуд, влезе во просторот на ерусалимските џамии, каде до 1 век постоел еврејски храм. Тоа Палестинците го сметаа за тешка провокација и набрзо потоа избувнаа жестоки судири.

Оваа интифада е сè уште во тек и е покрвава од претходната. До 2004 година убиени се 3.223 Палестинци и 950 Израелци.

Категорија:Палестина
Грузиска Советска Социјалистичка Република

**საქართველოს საბჭოთა სოციალისტური რესპუბლიკა**


center|120px
center|80px
(Детално)
(Детално)

Државно мото: *პროლეტარებო ყველა ქვეყნისა, შეერთდით!*
center|270px
службен јазик грузиски од 1978

Главен град Тбилиси
 **Основана** **Во рамките на [[СССР]]:**&nbsp;- од&nbsp;- до 
 25 февруари 1921

30 декември 1922 9 април 1991
Површина&nbsp;- Вкупно &nbsp;- % водаРангирана како 10-та во поранешниот Советски Сојуз  69,700 км<sup>2</sup>  -- Население
&nbsp;- Вкупно (1989) 
&nbsp;- Густина
Рангирана како 9-та во поранешниот Советски Сојуз
 4,337,600
 128.2/км2 
Валута Рубља (*მანეთი*)
Часовен појас UTC + 3
Химна Химна на Грузиската ССР


**Грузиската Советска Социјалистичка Република** (грузиски: საქართველოს საბჭოთა
სოციალისტური რესპუბლიკა или *Sak'art'velos Sabčota Soc'ialisturi Respublika*) — советска република во периодот од 1936 до 1991. На руски, таа била наречена „Грузинская ССР“.

Воспоставена како *Советска Социјалистичка Република* на 25 февруари 1921, од 12 март 1922 до 5 декември 1936 била дел од Закавкаската Федеративна Советска Социјалистичка Република заедно со Ерменската ССР и Азербејџанската ССР.

На 15 ноември 1990 таа била преименувана во *Република Грузија*. Прогласи независност на 9 април 1991, под власта на националистичкиот водач Звиад Гамсакурдиа. Како и да е, независноста не била призната од Советската влада сѐ до септември 1991.

## Поврзано
* Грузија
* Закавкаска СФСР


Image:Georgian soviet republic1922.png
Image:Georgian soviet republic1957 1991.png


Категорија:Советски републики

Категорија:Држави и територии настанати во 1921 година
Категорија:Држави и територии распаднати во 1991 година
Естонска Советска Социјалистичка Република

**Естонската Советска Социјалистичка Република**, кратко: **Естонска ССР** (на естонски: *Eesti Nõukogude Sotsialistlik Vabariik*, кратко: *Eesti NSV*) било името дадено на 21 јули 1940 на сателитската држава создадена за време на Втората светска војна на територијата на претходно независната Република Естонија, по окупацијата од Советската армија на 17 јуни 1940. Естонската ССР беше претходно анексирана во Советскиот Сојуз на 6 август 1940, кога номинално постана 16-та составна република на СССР. Нејзината територија била претходно освоена од Германија во 1941, па потоа повторно анексирана и освоена од Советите во 1944.

Категорија:Советски републики

Категорија:Поранешни комунистички републики
Категорија:Држави и територии настанати во 1944 година
Категорија:Држави и територии настанати во 1940 година
Категорија:Држави и територии распаднати во 1991 година
Категорија:Држави и територии распаднати во 1941 година
Казашка Советска Социјалистичка Република

**Қазақ Советтік<br />Социалистік Республикасы**


140px
140px
(Детално)
(Детално)

Државно мото: *"Барлық елдердің пролетарлары, бірігіңдер!"*
*("Работници од целиот свет, обединете се!")*
250x250пкс
службен јазик Нема.
Де факто казашки и руски.
Главен град Алма-Ата
 **Основана** **Во рамките на [[СССР]]:**&nbsp;- од&nbsp;- до 
 26 август 1920

30 декември 1922 16 декември 1991
Површина&nbsp;- Вкупно &nbsp;- % водаРангирана како 2-ра во поранешниот Советски Сојуз  2,717,300 км<sup>2</sup>  -- Население
&nbsp;- Вкупно (1989) 
&nbsp;- Густина
Рангирана како 4-та во поранешниот Советски Сојуз
 16,711,900
 6.1/км2 
Валута Рубља (*Сом*)
Часовен појас UTC + 4 to +6
Химна Химна на Казашката ССР


**Казашката ССР** или **Казашка Советска Социјалистичка Република**, денес нарекувана Казахстан, беше втората најголема составна република на Советскиот Сојуз, во Средна Азија, каде денес е сместена независната држава Казахстан. Имала 2,717,300&nbsp;км2 и нејзин главен град бил Алма-Ата

Земјата е именувана по Казаците, туркојазични номади кои имале моќен ханат во регионот пред руската и советската доминација. Космодромот на Советскиот Сојуз, сега познат како Космодром Бајконур, бил сместен во оваа република. Тој се наоѓал во Тјуратум и во негова близина бил изграден тајниот град Ленинск, кој бил дом за работниците на космодромот.

Категорија:Советски републики

Категорија:Поранешни комунистички републики
Категорија:Држави и територии настанати во 1936 година
Категорија:Држави и територии распаднати во 1991 година
Лав Троцки

thumb|150px|right|Лав Троцки
**Лав Давидович Троцки** () (  — ), роден *Лав Давидович Бронштајн* () — руски болшевички комунистички водач и марксистички теоретичар. Пред револуцијата од 1917 г. Троцки бил противник на Владимир Илич Ленин и на неговото крило во руската социјалдемократија, но оттогаш тој и неговите приврзаници влегуваат во редовите на Лениновата партија. Троцки станува еден од водачите на Октомвриската револуција и на повоената изградба на Советска Русија. По смртта на Ленин е еден од најсериозните кандидати за негов наследник, но како негов наследник станува Јосиф Сталин. Троцки, како член на Левата опозиција, заради својата опозиција кон Сталин бидува деградиран и протеран, прво во советскиот дел на Средна Азија, а потоа и во странство. Убиен е во Мексико од страна на советскиот атентатор Рамон Меркадер кој се инфилтрира во Троцкиевата непосредна околина.

Денес неговите теории и идеи се обединети во едно учење - троцкизам, што е една гранка на марксизмот и е сосема спротивно на сталинизмот.

thumb|150px|right

## Надворешни врски
* Марксистичката интернет архива - македонскиот оддел
* Троцкиева архива 
* The Lubitz TrotskyanaNet 
* The Story of Ramón Mercader  

Категорија:Троцкисти
Категорија:Антифашисти
Категорија:Политичари од Комунистичката партија на Советскиот Сојуз
Категорија:Комунистички писатели
Категорија:Министри за надворешни работи на Русија
Категорија:Еврејски атеисти
Категорија:Еврејски социјалисти
Категорија:Марксисти
Категорија:Руски атеисти
Категорија:Руски комунисти
Категорија:Советски Евреи
Категорија:Министри за одбрана на СССР
Категорија:Украински атеисти
Категорија:Украински Евреи
Категорија:Руски револуционери
Категорија:Носители на Орденот на Црвеното знаме
Категорија:Руски Евреи
Категорија:Учесници во Руската граѓанска војна
Категорија:Руски мемоаристи
Португалски јазик

**Португалскиот јазик** () е романски јазик од индоевропската фамилија. Потекнува од областа Галисија (во Шпанија и северна Португалија). Тој е службен јазик на Бразил, Гвинеја-Бисао, Зелено'ртските Острови, Мозамбик, Португалија и Саун Томе и Принсип, а е коофицијален со кинескиот јазик во Макао (Кина) и Тетум во Источен Тимор.

Португалскиот јазик често се нарекува „јазикот на Камоеш“, по авторот на португалската национална епска поема *[[Лузитанци]]*; потоа „последниот цвет на Латинум“ (од Олаво Билак) и „слаткиот јазик“ од страна на Мигел де Сервантес.

Португалскиот јазик се зборува и во Луксембург, Намибија и Парагвај.

## Наводи

Категорија:Романски јазици
Категорија:Јазици во Бразил
Категорија:Јазици во Португалија
*
Категорија:Флективни јазици
Категорија:Јазици во Индија
Либанска војна (појаснување)

**Либанска војна** е поим којшто се употребува за означување на воените конфликти во коишто бил вмешан Либан. Такви се следниве:

* Либанска граѓанска војна;
* Израелско-либанска војна од 1982 година;
* Израелско-либанска војна од 2006 година.
Норвешки јазик

**Норвешки јазик** — германски јазик зборуван во Норвешка. Заедно со данскиот, шведскиот, фарскиот и исландскиот јазик, норвешкиот спаѓа во групата на северногермански јазици (исто така нарекувани и скандинавски јазици). Од 16 до  XIX век, данскиот беше литературен пишан јазик на Норвешка. Како резултат на ова, развитокот на модерниот пишан норвешки јазик беше предмет на силна контроверзија поврзана со национализам, руралното против дискурсот и норвешката литературна историја (Види: Норвешка литература).

## Правопис

Норвешката азбука има 29 букви.

Буквите *c*, *q*, *w*, *x* и *z* се користат само за позајмени зборови.  Некои букви може да имаат надредни знаци: *é*, *è*, *ê*, *ó*, *ò*, и *ô*. Во нинорск, *ì* и *ù* и *ỳ* почесто се гледаат. Надредните знаци не се задолжителни, но во одредени случаи се користат за да се разликуваат зборови кои имаат различно значење а исто се пишуваат, како на пример: for (за), fór (сака), fòr (бразда) и fôr (сточна храна).

## Примери
Во прилог следуваат примери за споредба на некои германски јазици:

## Користена литература
*Olav T. Beito, *Nynorsk grammatikk. Lyd- og ordlære,* Det Norske Samlaget, Oslo 1986, ISBN 82-521-2801-7
*Jan Terje Faarlund, Svein Lie, Kjell Ivar Vannebo, *Norsk referansegrammatikk,* Universitetsforlaget, Oslo 1997, 2002 (3rd edition), ISBN 82-00-22569-0 (Bokmål and Nynorsk)
*Rolf Theil Endresen, Hanne Gram Simonsen, Andreas Sveen, *Innføring i lingvistikk* (2002), ISBN 82-00-45273-5
*Arne Torp, Lars S. Vikør (1993), *Hovuddrag i norsk språkhistorie (3.utgåve)*, Gyldendal Norsk Forlag AS 2003

## Поврзано

* Норвешка
* Северногермански јазици
* Норвешки јазичен конфликт
* Норвежани
## Наводи

## Надворешни врски

*Норвешко-англиски речник
*Apertium - превод на зборови, текстови или мрежни  страни.
*Learn Norwegian! - достапни курсево за норвешкиот.
*FSI Norwegian Course - норвешки курсеви на владино американско мрежно место.

*
Категорија:Флективни јазици
Категорија:Северногермански јазици
Категорија:Јазици во Норвешка
Социјално вмрежување

**Социјално вмрежување** () — создавање на виртуелни заедници најчесто засновани на определен мрежно место и алатките што ги нуди. Вакви заедници обично започнуваат така што група на основачи ќе ги поканат членовите на нивните кругови на пријатели и соработници да се приклучат. Новите членови го повторуваат процесот, со што го зголемуваат бројот на јазли и врски во мрежата. Мрежните места на ваквите социјални медиуми обично нудат апликации како автоматско дополнување на адресари, јавни профили (поединечни мрежни места) на корисници, можност за формирање нови врски преку „сервиси за запознавање“.

Некои социјални мрежи, го комбинираат поврзувањето преку интернет и со елементи надвор од него, како организирање настани и журки во кои членовите се среќаваат лице в лице. Така, „Мyspace“ е фокусиран на музика и филмови, а „Фејсбук“ на студентскиот живот. Поновите социјални мрежи стануваат уште поспецијализирани, наоѓајќи ја својата публика во тематски „ниши“ како сликарство, тенис, фудбал, голф, па дури и козметичка хирургија.

Иако некои од нив се организирани врз основа на деловни контакти со рестриктивен пристап до некои од податоците, повеќето социјални мрежи се јавни и дозволуваат било кому да се зачлени.


Категорија:Семрежје
Татарски јазик

**Татарски јазик** (*tatar tele, tatarça, татар теле, татарча*) — туркиски јазик од алтајската група на јазици. Јазикот е службен јазик во руската република Татарстан и мајчин јазик на Татарите.

## Географска распространетост
Татарскиот јазик се зборува во Татарстан, Русија, но и во делови од Кина, Турција, Полска, Украина, Финска и Средна Азија. Покрај тоа што татарскиот јазик е мајчин јазик на Татарите, тој е мајчин јазик на неколку илјади Маријци, Мордовци и Каратаи. Околу 94 % од Татарите изјавиле дека знаат татарски јазик за време на пописот во Русија во 2002.

## Службен статус

Татарскиот, заедно со рускиот, е службен јазик во Република Татарстан. Официјалното писмо на татарскиот јазик е кирилското татарско писмо, кое ги има основните кирилски букви и некои додатни букви кои се вовеле за потребите на татарската фонологија. Покрај кирилското писмо, јазикот понекогаш користи латинско и арапско писмо. Сите официјални документи во Татарстан се на кирилица, како и мрежните места. Сепак, во различни места каде татарскиот не е службен јазик, секој поединец може да користи и друго писмо, во зависност од неговата одлика.

Татарскиот јазик бил де факто службен јазик во 1917 година во Татарската Автономна Советска Социјалистичка Република. Исто така, се смета дека татарскиот јазик бил службен јазик во краткотрајната држава Идел-Урал, која била создадена нешто по Руската граѓанска војна. Сепак важно е да се напомене дека Болшевичка Русија не признавала службени јазици, но сепак имало дозволи за користење на некои јазици во одредени сегменти на јавната администрација.

Употребата на татарскиот јазик опаднала од 1930 па навака. Во 1980-те јазикот не се користел во училиштата, дури не и од татарските деца. Јазикот останал да се користи на разговорно ниво и најчесто во руралните области. Денес, сè уште, јазикот го нема статусот на престижен меѓу Татарите, но истиот не е ни загрозен јазик. Високо образование на татарски јазик може да се сретне само во Татарстан и тоа само кај универзитетите за хуманистички науки. Во целата република татарскиот е средство за секојдневна комуникација. Како прв службен јазик тој се користи во руралните окрузи на републиката, а рускиот е сè уште доминантен и најкористен јазик во целата република.

## Потекло
**Татарскиот јазик** потекнува од т.н. кипчачко-прабугарска подгрупа на кипчачката група туркиски јазици.

## Примери
* äye - да 
* yuq - не 
* isänme(sez)/sawmı(sız) - здраво 
* sälâm - здраво 
* saw bul(ığız)/xuş(ığız) - до видување 
* zínhar öçen - молам
* min - јас 
* sin - ти 
* ul - тој / таа / тоа 
* bez - ние 
* sez - вие 
* alar - тие 
* millät - народ

## Наводи

## Надворешни врски
* Татарски јазик на Етнолог 
* Tatar.Net 
* Морфологија на татарскиот јазик
* Курс за татарски јазик
* Татарска поезија 
* Татарски митови 
* Татарска електронска библиотека 
* Татарско-руско-англиски речник 
* Руско-татарски речник 

Категорија:Туркиски јазици
Категорија:Татарстан

Категорија:Аглутинативни јазици
Категорија:Јазици во Кина
Категорија:Јазици во Русија
Категорија:Јазици во Украина
Категорија:Јазици во Турција
Категорија:Јазици во Финска
Категорија:Јазици во Азербејџан
Категорија:Јазици во Казахстан
Татари

**Татари** ()— заедничко име за некои туркојазични народи од Источна Европа и Средна Азија.  Денешниот татарски јазик се однесува кон кипчачката група на туркиските јазици.  Денешните Татари се делат на Сибирски Татари, Астрахански Татари, Вазански Татари и Кримски Татари.

Историски, Татарите се едно од монголските племиња и зборуваат на монголски јазик. Покорени од Џингис Хан, подоцна се вклучуваат во монголските напади врз Азија и Европа. Името ,,Татари" средновековните писатели го изведуваат од името на Тартар, грчки бог на подземниот свет, како поврзување со бруталноста на татаро-монголските орди во Европа. Така името ,,Татари" е употребувано за опис на сите народи кои прегазиле делови од Азија и Европа под водство на Монголците во 13 век. Подоцна под истото име се подразбираат речиси сите номадски освојувачи од Азија, независно дали се од Монголија или од крајните западни делови на Азија. До почетокот на 20 век, Русите со името ,,Татари" именуваат бројни народи, почнувајќи од Азерите до сибирските племиња.

Денес Татарите  живеат во средишните и јужните делови на Русија, (мнозинството во Татарстан), Узбекистан, Казахстан, Украина, Таџикистан и Киргистан. Нивната бројност е околу 10 милиони. Мнозинството се муслимани.

Денешните Татари потекнуваат од населението на наjзападниот дел на монголската држава — Златна Орда, која опфаќа делови од денешна Украина, Русија и Казахстан. Таму Татаро-Монголците биле малуброjни и се измешале со локалното кипчачко (куманско население), како и со други постари народи како Прабугарите. Кипчачкиот  туркиски јазик се наложил како доминантен и се зборува во различни дијалекти од денешните Татари. Подоцна Златната Орда се разделила на неколку делови, меѓу кои се и Казањското, Астраханското и Кримското Ханство.

## Поврзано
* Прабугари
* Прабугаризам

## Белешки



Категорија:Татарстан
Категорија:Туркиски народи
Категорија:Народи во Русија
Категорија:Народи во Украина
Категорија:Народи во Полска
Категорија:Народи во Казахстан
Категорија:Народи во Узбекистан
Категорија:Народи во Дагестан
Киргиска Советска Социјалистичка Република

**Киргискатa Советска Социјалистичка Република** била *„социјалистичкa држава на работници и селани“*, сојузна советска република, во составот на СССР.

## Историја
По национално-државното обособување на советските републики во Средна Азија на 14 октомври 1924 е образувана *Кара-Киргиската автономна област* (од 25 мај 1925 само Киргиска) во составот на РСФСР. На 1 февруари 1926 е преобразувана во *Киргиска АССР*, а на 5 декември 1936 - во Киргиска ССР.

## Поврзано
* Киргистан

Категорија:Советски републики

Категорија:Поранешни комунистички републики
Категорија:Држави и територии настанати во 1936 година
Категорија:Држави и територии распаднати во 1991 година
Пентархија

мини|десно|270п|Локална надлежност на источните патријаршии во склоп на пентархијскиот поредок

**Пентархија**, од грчки „Владеење на петтемина“, влијаела во создавањето на „Петте големи мориња“ или рани Епископии, кои ги претставуваат петте најголеми христијански центри во средниот век:

* Рим (св. Апостол Петар и Апостол Павле)
* Цариград (св. Апостол Андреја)
* Антиохија (св. Апостол Петар)
* Александрија (св. Апостол Марко)
* Ерусалим (св. Апостол Јаков)

Првите четири градови, плус Ерусалим биле најголемите христијански центри во Римското Царство во 4 век, периодот кога христијанството било официјално признаено и добило статус на рамноправна религија.

После арапските освојувања, само Цариград останал во состав на Римското Царство (Византија). Папата во Рим во овој период сѐ уште бил во голема мерка поврзан со Цариград (сѐ до Големиот раскол), Ерусалим и Александрија потпаднале под муслиманско владеење, додека Антиохија со векови продолжила да биде фронтна линија помеѓу Византија и Арапскиот Калифат. Со ова, но и со некои други тековни политичко-историски големи промени, идејата за постоење на пет најголеми административни центри на Христијанската Црква уште повеќе се оддалечила од реалноста.

## Источно-православната Пентархија во 17 век
Кога во 1589 година метрополитска Москва го добила статусот на независна патријаршија (што значи дека повеќе не била подредена на пораниешната Вселенската патријаршија на Цариград), православието ја вклучувало неа во новата Пентахрија, сочинета од Цариград, Москва (на местото на Католички Рим), Антиохија, Ерусалим и Александрија.

## Други значења
Општо кажано, зборот „Пентархија“ се користи кога се говори за пет владетели, или пет моќи. Така, низ историјата има примери кога овој збор бил користен за опис на либералната пентахрија во Италија во 19 век, или петте големи Европски сили во 18 век и 19 век (Британија, Франција, Австрија, Прусија и Русија).

Категорија:Коптска православна црква
Категорија:Христијански гледишта
Категорија:Христијанството во 6 век
Категорија:Христијанството во 7 век
Категорија:Христијанство
Категорија:Зборови што ги нема во ТРМЈ
Категорија:Христијански поими
Категорија:Грцизми
Вартоломеј I Цариградски

**Екуменскиот Патријарх Вартоломеј I** (грчки: *Βαρθολομαίος Α*; 
 во  — Цариградски патријарх и „*прв меѓу еднаквите*“ од 2 ноември 1991 година.

Тој е роден на Имброс, турски остров во Егејско Море. Има турско државјанство, но е припадник на малото етничко-грчко малцинство во Турција. Течно говори турски, грчки, латински, француски, англиски, италијански и германски јазик.

Како екуменски Патријарх тој е меѓународно активен. Една од неговите првични работни задачи била обновувањето на еднаш прогонетите Источно-православни Цркви во поранешниот Источен Блок после падот на комунизмот во деведесеттите години на 20 век. Со таа цел работел за да придонесе за зацврстување на врските меѓу повеќето национални Цркви и Патријархии. Исто така, го продолжи и помирувачиот дијалог со другите религии, вклучително и другите Христијански, Исламски и Еврејски секти. Невообичаено и интересно, се здоби и со репутација на активен екологист преку вклучувањето на неговата Патријаршија во бројни меѓународни еколошки каузи и програми. Ова му го донесе и прекарот „Зелениот Патријарх“.

## Наводи

## Надворешни врски
* Официјална автобиографија 

Категорија:Вселенски патријарси
Категорија:Православни епископи од 20 век
Категорија:Православни епископи од 21 век
Категорија:Православни свештеници
Категорија:Турски христијани
Категорија:Христијанството во Турција
Категорија:Христијанството во Грција
Категорија:Родени во 1940 година
Категорија:Живи луѓе
Категорија:Носители на Златниот медал на Конгресот
Никола Ќуркчиев

**Никола Ќуркчиев** — македонски политичар.

## Животопис
Тој бил роден на 26 февруари 1954 година во Гевгелија.

Образование:
Дипломиран машински инженер

Политички ангажман:
- Член на СДСМ од 21.04.1991 година.
- Претседател на ОО на СДСМ - Гевгелија од 1991 до 1997 и од 1999 до 2003 година;
- Член на ЦО на СДСМ во периодот од 1991 до 2003 година;
- Член на Претседателството на ЦО на СДСМ од 1995 до 1999 година;
- На Четвртиот Конгрес на СДСМ, на 08.02.2003 година, избран за Генерален секратар на СДСМ.
 
Општествен ангажман:
- градоначалник на општина Гевгелија во периодот 1996 - 2000 година. За време на градоначалничкиот мандат, ги извршува и функциите:
- претседател на Заедницата на единици на локална самоуправа на Република Македонија;
- претседател на македонската делегација во Конгресот на локални и регионални власти (CLRAE) при Советот на Европа;
- член на Управниот Комитет на Ecos-Ouverture Програмата на Европската Комисија;
- член на Постојаниот мешовит Комитет за прекугранична соработка помеѓу Р Македонија и Република Грција;
- член на Управниот Комитет - Компонента 3 - од проектот на ЕК - Социоекономски развој од поголеми размери;

- на Парламентарните избори 2002 година, избран за пратеник во Собранието на Република Македонија.
- член на Комисија за прашање на изборите и именувањата на Собранието на РМ;
- член на Комисијата за транспорт, врски и екологија на Собранието на РМ;

- Парламентарни избори 2006 година, иабран за пратеник во Собранието на Република Македонија
## Наводи

Категорија:Политичари од Гевгелија
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Политичари од СДСМ
Арапски христијани

мини|232x232пкс

**Арапски Христијани** се луѓето кои етнички се Арапи, или кои се културолошки-лингвистички арабизирани, а ја следат христијанската религија. Се верува дека постојат околу 9 милиони арапски Христијани во Арапскиот Свет и помеѓу 25-30 милиони во целиот свет. 

Мнозинството арапски Христијани живеат на Блискиот Исток каде иако Исламот е превладувачка религија, постојат и значаен број на малцински религии. Најголем број на арапски Христијани, без разлика дали се работи за реални бројки или пропорционално (според популацијата на земјата) има во Египет, Израел/Палестина, Јордан, Либан и Сирија. Исто така, поголемиот број на арапски имигранти во Аргентина, Бразил, Колумбија, Еквадор и САД се Христијани. Само во Бразил, на пример има над 12 милиони Арапи, од кои поголемиот дел се Христијани. 

 
## Историја

## Арапските Христијани денес

## Идентитет

## Надворешни врски

Категорија:Арапски групи
Категорија:Арапски христијани
Категорија:Етнички групи во Арапската Лига
Богословие

**Богословие** или **теологија** (од грчки θεος, theos, „Бог“, + λογος, logos, „збор“ или „разум“) — дискурс што ја поврзува религијата, духовноста и Бога. Богословите се стремат кон употреба на рационални анализи и аргументи, а сè со цел дискусија, интерпретација и учење на религиозните теми.

Во своето дело „Пофалба на глупоста“, Еразмо Ротердамски ги критикува и исмејува богословите, затоа што зборуваат со измислени изрази и зборови кои никој не ги разбира. Притоа, според него, теолозите се занимаваат со мистериозни прашања, како што се: по кои канали гревот стигнал до потомците на Адам; на кој начин и за колку време Христос созреал во утробата на Марија; на кој начин во сакраментот акциденцијата постои без материјата; дали е потребно време за божественото создавање; дали во Христос има повеќе од едно синство итн. Оттука, Еразмо ги обвинува теолозите дека го знаат одговорот дури и на оние прашања на кои не можеле да одговорат ниту самите апостоли. Понатаму, тој им се потсмева на теолозите за нивната практика „Светото писмо да го растегнуваат како кожа“, т.е. да ископааат неколку зборови овде-онде и да им ја изменат смислата онака како што им одговара, дури кога тие имаат и спротивно значење. 

## Богословието како тема во уметноста и во популарната култура
* „Среќни и несреќни теолози“ — кус расказ на ирскиот писател Вилијам Батлер Јејтс од 1902 година.
* „Теолозите“ — кус расказ на аргентинскиот писател Хорхе Луис Борхес.
* „Рајот на теолозите“ — песна во проза на полскиот поет Збигњев Херберт.

## Наводи
Анимација

:  *За Анимација (филм) кликнете [[анимација (филм)|овде]].*

Дефиниции за **Анимација** се:

* Актот, процесот или резултатот на давање живот, интерес, дух, движење или активност.
* Состојбата или одликата на бидување жив, активен, духовен или енергичен.
Анимација во филмската уметност претставува: 
* Уметноста или процесот на создавање на анимиран филм
* Анимиран филм

Категорија:Уметност
Алфа (биологија)

Кај социјалните животни, **алфа** е поединец во заедница со највисокиот ранг. Кога еден мажјак и една женка ја исполнуваат оваа улога, тие се нарекуваат алфа пар. Другите животни во истата општествена група покажуваат почит или други симболички знаци на почитување кон алфата или алфите.

Кај хиерархиските социјални животни, алфите обично добиваат повластен пристап до храна и други пожелни предмети или активности, иако големината на овој општествен ефект варира во голема мера во зависност од видови.

Алфите можат да го постигнат нивниот статус преку супериорна физичка спремност и/или преку социјални напори и градење сојузи во рамките на групата.

Позицијата на алфа, исто така, се менува кај некои животни, обично преку физичка пресметка помеѓу доминантно и потчинето животно.

## Наводи

Категорија:Зоологија
Христијанството во Иран

Присуството на разните облици на **Христијанство во Иран** има долга историја, иако секогаш било малцинска религија, засенета од другите религии - Зороастријанизмот во минатото и Шиитскиот Ислам денес. Како и да е, иранските Христијани одиграле круцијална улога во историјата на христијанството.

## Главни деноминации
## Историја
## Сегашна состојба

Поради социо-економските и политички притисоци во годините после Иранската револуција (како и евидентната дискриминација и егзодус) голем број на ирански Христијани емигрирале, и тоа најмногу во САД, Канада и Западна Европа. Тоа довело во 2000 година во Иран само 0,4% од популацијата да се определи како христијанска, за разлика од 1975 кога во Иран имало 1,5%.

Значи, и покрај долгата традиција која христијанството ја има во Иран, поради неговата блискост со западноевропските идеали (според водечките исламски политичари), претставници на црквите се гонети. Најпластичен пример за ова е смртта на Haik Hovsepian Mehr - епископ на Jamiat-e Rabbani во 1994, или Ghorban Tourani - пастор на независна евангелистичка Црква, како и држењето во заточеништво на hamid Pourmand кое предизвикува меѓународни загрижувачки реакции. Тоа пред сè се должи на фактот дека дури повеќе од 80% од верниците на овие цркви се преобратени од Исламот.

Категорија:Христијанството во Иран
Георги Прванов

**Георги Седефчов Прванов** () е политичар од Бугарија и претседател на Република Бугарија, избран е на 18 ноември 2001 г. Пред тоа бил претседател на Бугарската социјалистичка партија.

Прванов е роден во селото Сириштник, Перничко на . Пораснал во соседното село Косача. Георги Прванов е оженет и има два сина. (2005 г.)

## Образование и квалификации

Во 1975 Прванов завршил математичката гимназија во Перник. Во 1981 г. дипломирал на Историскиот факултет на СУ „Св. Климент Охридски“ - Софија. Во 1988 г. докторирал во областа на историјата со тема „Димитар Благоев и бугарскиот национален проблем 1879-1917“.

## Научна кариера

Во 1981 г. се вработува во Институтот за историја на БКП како научен соработник. Од 1989 година е виш научен соработник. Во периодот 1992 — 1996 е директор на Центарот за историски и политиколошки истражувања кон Вишиот Совет на БСП.

## Политичка кариера

Член е на БСП од 1981 до 2001 г. На 41-от конгрес на БСП (3-6 јуни 1994 г.) е избран за заменик-претседател на ВС на БСП. На 42-от вонреден конгрес на БСП (21-23 декември 1996 г.) е избран за претседател на ВС на БСП. На 43-от (1 и 2 мај 1998г.) и на 44-от конгрес на БСП (6 и 7 мај 2000г.) е реизбран за претседател на ВС на БСП.

Народен пратеник е во 37-то Народно собрание (1994-1997 г.), 38-то Народно собрание (1997-2001 г.) и 39-то Народно собрание. Претседател е на парламентарната група за соработка со Грција и член е на парламентарната Комисија за радио и телевизија (1994-1997 г.), претседател на Парламентарната група на Демократската левица (1997-2001 г.) и на Парламентарната група на Коалицијата за Бугарија во 39-то Народно собрание.

Избран е за претседател на Република Бугарија на изборите во ноември 2001 г. Стапува на должност на 22 јануари 2002 г.

Се сметаа, дека владината коалиција БСП-НДСВ-ДПС, која што е на власт во Бугарија по парламентарните избори во 2005 г., е не само поткрепена, но и создадена од него.

Бил таен соработник на Државна сигурност во сектор РИК (Разузнаване "История и култура") пред 1990 година. Работел по “македонското прашање” под името “Гоце” како уредник на книгата “Габерот” од Методи Димов, емигрант од Македонија, соработник на бугарските агенти.

## Извори

* Биографија на Георги Прванов од мрежното место на претседателот на Р. Бугарија (на бугарски јазик). (архив март 2005 на archive.org)


* http://www.politika.bg/main/article?sid=&aid=3032&eid=42  “Гоце” беше секретен сътрудник

Прванов, Георги
Прванов, Георги
Категорија:Живи луѓе
Категорија:Апсолвенти на Софискиот универзитет